Հեղինակը տպագրության է պատրաստում «Արցախ» ֆոտոալբոմը, որի շնորհանդեսը կկայանա հունիսի վերջում, Ստեփանակերտում: Այն շարունակությունն է հանդիսանում 2010 թվականին հրատարակված ճանաչողական ուղղվածություն ունեցող «Արմենիա» ֆոտոալբոմի: «Քանի որ այն արժանացավ բավականին լավ արձագանքների, միտք ծագեց ավելի մանրամասն ներկայացնել Հայաստանը և հիմք դրվեց Հայաստանը ֆոտոալբոմներով ներկայացնել մարզ առ մարզ նախագիծը: Արդեն իսկ հրատարակվել են Սյունիքի, Լոռու, և Վայոց ձորի մարզերի ֆոտոալբոմները»,-ասում է Ա. Մուրադյանը: